AWAS! UMPAN JINAK DI AIR TENANG Laporan harian di dan media sosial Wilayahku Kongsikan info dan cerita banjir anda kepada
AWAS... ada yang ambil kesempatan dalam kesempitan dengan melancarkan tabung derma yang kononnya untuk mangsa banjir. Ada juga yang mencuri harta mangsa banjir yang ditinggalkan. Berwaspadalah apabila hendak menderma selain jagalah harta benda anda sebaiknya di musim banjir ini kerana kita tidak tahu bilakah sang penjenayah akan bertindak. Ada yang memasang 'umpan jinak di air tenang' dalam situasi bencana ini. Menurut Pengarah Jabatan Siasatan Jenayah Komersial (JSJK) Bukit Aman, Datuk Mohd Kamarudin Md Din, sehubungan itu, polis sentiasa memantau aktiviti kutipan derma terutama yang dilakukan melalui internet. Jelasnya, walaupun sehingga kini tiada sebarang laporan polis diterima namun sebarang aktiviti yang meragukan akan disiasat di bawah seksyen 420 Kanun Keseksaan. "Kejadian banjir kilat melanda beberapa kawasan di seluruh negara telah mengakibatkan kerugian terhadap mangsa-mangsa terlibat dan pelbagai inisiatif kutipan derma telah dilancarkan parti politik, badan bukan kerajaan (NGO), syarikat swasta dan individu persendirian. "Kebiasaannya, aktiviti kutipan yang bersifat kebajikan ini akan mendapat maklum balas yang positif daripada rakyat Malaysia. Mengulas lanjut, Mohd Kamarudin menyeru orang ramai yang mempunyai maklumat berkaitan aktiviti penipuan kutipan derma tampil membuat laporan. "Laporan boleh dilakukan melalui CCID Scam Response Center melalui talian 03-26101559 / 1599 atau membuat laporan polis di mana-mana balai polis berhampiran," ujarnya. Semalam seorang pemandu trak tunda yang tular mencuri kenderaan yang diletakkan di tepi Persiaran Perusahaan Seksyen 23 akibat banjir sebelum ini direman selama dua hari bermula hari ini. Ketua Polis Selangor, Datuk Arjunaidi Mohamed berkata, suspek berusia 26 tahun itu terlebih dahulu ditahan di sekitar daerah ini, semalam. Katanya, penangkapan susulan penularan kejadian itu di media sosial terhadap tindakan penundaan kereta jenis Honda City milik isteri mangsa yang dilakukan suspek berkenaan. "Berdasarkan siasatan awal, mangsa meletakkan kereta berkenaan kira-kira pukul 6 petang pada Sabtu lalu dalam keadaan baik dan berkunci di tepi jalan berkenaan. "Bagaimanapun, mangsa mendapati kereta tersebut telah berada di trak tunda pukul 8.45 malam dua hari kemudian," katanya dalam kenyataan hari ini. Beliau menambah, trak tunda itu adalah atas nama sebuah syarikat di Telok Gadong, Klang dekat sini dengan dipandu suspek. Ujar Arjunaidi, siasatan awal mendapati suspek itu memaklumkan kereta itu disuruh ditunda ke bengkel oleh seorang lelaki tidak dikenali. "Mangsa sempat membuat pemeriksaan kereta itu dengan mendapati bateri kereta telah hilang, nombor pendaftaran depan belakang telah dipatahkan dan pelekat cukai jalan telah hilang. "Kes disiasat mengikut Seksyen 379A Kanun Keseksaan," katanya.
MISI BANTUAN BANJIR KEMENTERIAN WILAYAH PERSEKUTUAN DI BUKIT CHANGGANG, KUALA LANGAT Bantuan operasi banjir KWP di Kawasan Bukit Changgang, Mukim Tanjung Dua Belas, Kuala Langat telah dilaksanakan oleh Pusat Kawalan Operasi Banjir Kementerian Wilayah Persekutuan Bukit Changgang Kuala Langat (PKOB). PKOB telah digerakkan oleh KWP, Dewan Perbadanan Putrajaya dan Dewan Bandaraya Kuala Lumpur. Fokus utama bantuan adalah menjalankan pembersihan terhadap kemudahan awam, rumah warga emas dan orang kurang upaya, termasuk kerja-kerja mengepam air banjir dari ke Sungai Langat untuk menurunkan paras air. Aktiviti pembersihan rumah penduduk yang dilaksanakan oleh PkOB kWP. Seramai 40-50 orang pasukan petugas terdiri daripada pegawai dan kakitangan agensi dibawah KWP telah digerakkan untuk kerja-kerja pembersihan kemudahan awam dan kediaman warga emas. Sehingga kini, sebuah masjid dan 7 buah rumah warga emas telah berjaya dibersihkan. PenyAmPAiAn sumbangan bakul makanan myFood@ Wilayah kepada salah seorang penduduk. Selain kerja-kerja pembersihan, pasukan PKOB KWP juga menguruskan pengumpulan dan pembuangan sampah terdiri daripada perabut dan perkakasan elektrik yang mengalami kerosakan akibat bencana banjir . PKOB KWP juga terlibat dalam membantu proses pengepaman air dari Kawasan banjir ke Sungai langat telah dilaksanakan dengan kerjasama Jabatan Pengairan dan Saliran (JPS) Selangor. PKOB juga telah bersedia dengan 6 mesin pengepaman air berskala kecil yang akan ditempatkan di kawasan-kawasan yang akan dikenalpasti. Selain itu, PKOB KWP juga menyalurkan bantuan makanan MyFood@Wilayah kepada penduduk yang terkesan dengan bencana banjir. Inisiatif ini melibatkan agihan 200 bakul makanan MYFood@Wilayah yang mengandungi barangan asas seperti beras, gula, sardin, mee hoon, garam dan teh/kopi. Dalam memastikan kelancaran operasi PKOB beberapa persediaan telah dibuat terutama dengan menambah aset operasi seperti 30 water jet, 6 water pump, 1 buah genset, 3 buah sampan, 2 buah lori dan 10 kenderaan pacuan 4 roda. Selain daripada petugas agensi dibawah KWP, kerja-kerja pembersihan juga terdiri daripada petugas sukarela akan ditingkatkan kepada 100 orang apabila operasi pembersihan dapat dilaksanakan secara menyeluruh apabila kawasan-kawasan yang terlibat boleh dimasuki oleh penduduk. keAdAAn masjid As-Sobirin kampung Bukit Changgang setelah dibersihkan oleh pasukan PkOB kWP.
menteri Wilayah Persekutuan, datuk Seri dr. Shahidan kassim dan timbalan menteri Wilayah Persekutuan, datuk Seri Jalaluddin Alias ketika meninjau di kawasan banjir sekitar Jelebu, negeri Sembilan. menteri Wilayah Persekutuan, datuk Seri dr. Shahidan kassim dan timbalan menteri Wilayah Persekutuan, datuk Seri Jalaluddin Alias diberi penerangan oleh petugas ketika hadir melawat Pusat Penempatan Sementara (PPS) dewan d'Sury, kuala klawang, negeri Sembilan.
ShAhidAn bersama Jalaluddin meninjau kawasan banjir di sekitar kawasan Jelebu, negeri Sembilan. SekitAr kawasan yang terjejas akibat banjir di sekitar kawasan Jelebu, negeri Sembilan.
Fokus bantu mangsa banjir - Shahidan MENTERI Wilayah Persekutuan, Datuk Seri Shahidan Kassim menggesa semua pihak untuk berhenti menuding jari dan memberi fokus sepenuhnya dalam usaha membantu mangsa banjir. Menurut beliau, banjir besar yang melanda Shah Alam baru-baru ini berlaku di luar jangkaan berikutan kawasan tersebut yang jarang sekali mengalami bencana seperti itu. "Sebelum banjir lagi kita dah maklumkan (penduduk) untuk berpindah tetapi orang di sini tahu bahawa kawasan di sini tidak pernah berlaku banjir. "Semua orang tak sangka benda ini berlaku jadi yang penting sekarang ini apa yang perlu kita buat untuk membantu mereka yang memerlukan. "Kalau kita nak ungkit cerita ini dia tidak akan selesaikan masalah," katanya. Sementara itu, beliau berkata, Kementerian Wilayah Persekutuan (KWP) telah mengerahkan beberapa pasukan daripada Dewan Bandaraya Kuala Lumpur (DBKL) untuk membantu mangsa banjir di negeri Selangor. "Saya tahu banyak orang tidak berpuas hati dalam pelbagai perkara tetapi kita akan buat yang terbaik untuk membantu negeri Selangor dan Shah Alam khususnya yang terjejas teruk. "Kita sediakan perkhidmatan shuttle untuk memudahkan penduduk bergerak meredah banjir kita juga sediakan tandas untuk orang awam. "Air menjadi satu masalah utama jadi kita cuba edarkan air mineral sebanyak yang mungkin dan kita juga sediakan tangki air disini untuk servis tandas dan sebagainya," katanya.
bertanyakan sendiri kepada mangsa banjir mengenai situasi yang mereka hadapi di PPS dewan d'Sury. ShAhidAn dan Jalaluddin mengaminkan doa di Pusat Penempatan Sementara (PPS) dewan d'Sury, kuala klawang, negeri Sembilan.
PKOB Kampung Bukit Changgang tumpu operasi pembersihan, sedia makanan kering untuk mangsa banjir MUSIBAH yang menimpa penduduk di Selangor ekoran 'banjir termenung' mendapat perhatian dan simpati yang mendalam daripada Menteri Wilayah Persekutuan,Datuk Seri Dr Shahidan Kassim. Lanjutan daripada itu, beliau telah mengarahkan pengurusan kanan Kementerian Wilayah Persekutuan (KWP) dan agensi di bawahnya, Dewan Bandaraya Kuala Lumpur (DBKL), Perbadanan Putrajaya (PPj) dan Yayasan Wilayah Persekutuan (YWP) untuk membentuk beberapa pasukanyang dikenali Pusat Kawalan Operasi Banjir (PKOB) bagi membantu penduduk di Selangor yang terjejas. Komandan PKOB Kampung Bukit Changgang, Datuk Che Roslan Che Daud berkata, peringkat awala operais ini bermula pada 21 Disember lalu dan ia berfungsi sepenuhnya pada 22 Disember sehingga kini. "Kewujudan kita disini adalah untuk membantu menyediakan bahan makanan kering untuk penduduk disini dan mereka hanya perlu datang untuk mendapatkan bantuan tanpa melalui birokrasi. "Selain itu, atas keprihatinan Menteri Wilayah Persekutuan, PKOB ini diwujudkan adalah untuk menyalurkan bantuan kepada mangsa banjir dan memberikan pembersihan di kawasan tumpuan orang ramai," katanya kepada Wilayahku ketika meninjau operasi di sini pada Khamis. Beliau yang juga Timbalan Ketua Setiausaha Perancangan dan Pembangunan KWP itu berkata, kira-kira 50 anggota dari KWP, DBKL dan PPj terlibat dalam operasi PKOB Kampung Bukit Changgang ini setiap hari dengan tugasan tertentu. "Kita ada penggiliran dua shif iaitu dari pukul 8.30 hingga pukul 1 petang dan shift ke dua dari pukul 1.30 hingga 6 petang. "Agihan kerja di lapangan ini adalah berkaitan dengan pembersihan dan kutipan sampah di kawasan tumpuan orang ramai, kemudahan awam seperti dewan orang ramai, masjid, surau serta rumah ibadat yang lain. "Sebanyak lima buah lori 'RORO' di sediakan untuk membantu melicinkan operasi di sini dan sampah tersebut akan dihantar ke kawasan pelupusan sampah yang disediakan oleh Majlis Perbandaran Kuala Langat (MPKL)" katanya. Kata Che Roslan, mengikut ramalan kaji cuaca oleh Jabatan Metriologi Malaysia (Met Malaysia), jangkaan cuaca yang tidak menentu ini sehingga 27 Disember ini. "Keberadaan kita di sini tidak ada tempoh tertentu dan operasi ini akan berterusan sehingga ianya selesai. "Laporan operasi ini turut akan dikemukakan kepada menteri untuk mendapatkan arahan selanjutnya sama ada perlu kekal sehingga selesai atau berpindah ke kawasan lain atau pulang ke jabatan masing-masing," katanya. Ujarnya, diantara fokus utama pasukannya ketika ini adalah untuk menurunkan paras air yang masih bertakung untuk dialirkan ke Sungai Langat. "Pada peringkat awal, paras air di Sungai Langat ini sama dengan permukaan jalan raya yang menyebabkan banjir termenung di kawasan ini. "Bagi tujuan itu, kita bekerjasama dengan Jabatan Pengairan dan Saliran (JPS) dan menyediakan pam air untuk mempercepatkan aliran keluar air.
"Melalui agensi DBKL dan PPj, kita juga menyediakan pam-pam air dengan kapasiti yang besar disamping pam-pam kecil yang sedia ada," katanya. Che Roslan memberitahu, anggota yang bertugas di PKOB Kampung Bukit Changgang ini amat bersemangat dan sedia berkorban masa dan tenaga meskipun berhadapan dengan situasi yang mencabar mental dan fizikal. "Ada dalam kalangan anggota ini yang tidur di PKOB ini dan seawal pukul 8.30 pagi mereka sudah bersedia untuk sesi 'roll call' sebelum agihan tugas dilaksanakan. "Mereka juga menyanjung tinggi aspirasi Menteri Wilayah Persekutuan untuk melaksanakan operasi ini dengan bersungguh-sungguh sekali gus memperlihatkan keupayaan pasukan KWP dan agensi dalam berkhidmat kepada mangsa banjir," katanya.-WILAYAHKU timBAlAn ketua Setiausaha Perancangan dan Pembangunan kWP datuk Che roslan Che daud (dua kanan) menyampaikan bantuan makanan kepada wakil penduduk Bukit Changgang yang terjejas akibat banjir. SetiAuSAhA Bahagian (Bahagian dasar dan Perancangan Strategik) kWP nor Shah mohamed membantu wakil penduduk Bukit Changgang mendapatkan bantuan makanan di PkOB Bukit Changgang.
Inisiatif Shahidan legakan penduduk Kampung Bukit Changgang PENGERUSI Majlis Pengurusan Komuniti Kampung (MPKK) Bukit Changgang, Mohd Alias Hamdi menyifatkan inisiatif yang digerakkan oleh Menteri Wilayah Persekutuan, Datuk Seri Dr Shahidan Kassim dalam membantu mangsa banjir luar dari Wilayah Persekutuan menyerlahkan keprihatinan pihak KWP terhadap nasib yang menimpa mangsa banjir. Katanya, tindakan tersebut bertepatan dengan keadaan bencana yang berlaku di kawasan ini dan pihaknya berbesar hati dengan sumbangan KWP dan agensi seperti Dewan Bandaraya Kuala Lumpur (DBKL dan Perbadanan Purajaya (PPj) yang membantu membersihakan kawasan bencana tersebut, "Ini adalah kebaikan untuk penduduk kampung dan banyak agensi dan Pertubuhan Bukan Kerajaan (NGO) yang datang untuk memberi bantuan untuk sumbangan barangan. "Pihak KWP dan agensi pula membantu kerja-kerja pasca banjir termasuk mencuci dan membersih kawasan terutama di rumah-rumah ibadah dan juga rumah yang didiami warga emas," katanya kepada Wilayahku pada Khamis. Beliau juga memanjatkan kesyukuran kerana pihak KWP dan agensi yang terdiri daripada DBKL dan PPj membawa kelengkapan untuk mengepam air sekali gus dan mempercepatkan kerja- kerja pembersihan di jalankan "Penduduk yang terjejas ini seperti memulakan semula kehidupan baharu kerana banyak peralatan rumah rosak serta kenderaan yang turut rosak ekoran banjir ini. Jadi saya mengucapkan terima kasih kepada KWP, DBKL dan PPj yang bertungkus-lumus membantu penduduk di sini," ujarnya.-WILAYAHKU AntArA penduduk kampung yang hadir di Pusat kawalan Operasi Banjir kampung Bukit Changgang untuk mendapatkan bantuan makanan.
SkuAd Bantuan Banjir PPj memberi sumbangan dan keperluan kepada kakitangan Perbadanan Putrajaya yang terlibat dengan bencana banjir.
dBkl dan beberapa badan nGO bersama berganding bahu membantu mangsa-mangsa banjir yang melibat sejumlah 178 keluarga di kampung Pasir. kerJA-kerja operasi pembersihan giat dijalankan di sekitar kawasan Jalan tiongnam.
kerJA-kerja pembersihan melibatkan petugas dan sukarelawan bersama jentera dBkl bagi membantu memudahkan proses membantu mangsa-mangsa banjir di Bukit Changgang, Banting, Selangor.
kAWASAn tanah runtuh yang melibatkan bangunan berhampiran Carcosa Seri negara. kerJA-kerja operasi membantu mangsa-mangsa banjir di sekitar kawasan kuala lumpur yang terjejas akibat banjir.
AnGGOtA dBkl bertugas di Bilik Gerakan dBkl di taman Sri muda, Shah Alam.
uSAhA pemantauan dan penghantaran bekalan kritikal ini dilaksanakan di Selangor buat masa ini tertakluk kepada keperluan dari semasa ke semasa. Ptk2drOn telah diuji untuk menghantar ubat kepada mangsa banjir. drOn yang digunakan juga dilengkapi kamera visi malam dan pengesanan haba.
GAmBAr dron dari udara menunjukkan kawasan terjejas banjir. PeSAWAt udara tanpa pemandu (unmanned aerial vehicle, uAv) juga telah melakukan beberapa perjalanan ulang-alik dalam penghantaran barangan kritikal dengan muatan sehingga 10kg.